google/wiki40b huggingface dataset:
Neurolohiya

Ang neurolohiya ay ang kaalaman o agham ukol sa sistemang nerbyos, kasama na ang mga karamdaman nito.
Debian GNU/Linux

Ang Debian GNU/Linux ay isang sistemang GNU/Linux na malayang software. Ang Debian ay base sa Linux kernel at ang mga pangunahing kasangkapan ay gumagamit ng mga Proyekto ng GNU.
Antropolohiyang pangsikolohiya

Ang antropolohiyang pangsikolohiya (Ingles: psychological anthropology) ay isang kabahaging larangan na interdisiplinaryo na nagsasagawa ng pag-aaral ng mga prosesong pangkultura at pang-isipan. Ang kabahaging larangang ito ay nakatuon sa mga paraan kung saan ang pag-unlad at enkulturasyon ng mga tao na nasa loob ng isang partikular na pangkat ng pangkultura (na mayroong sariling kasaysayan, wika, mga gawain, at mga kategoryang pangdiwa) ay nahuhubog ng mga proseso ng pantaong pagtalos, damdamin, persepsiyon, motibasyon, at kalusugang pang-isipan. Sinusuri rin nito ang kung paanong ang pagkaunawa ng kognisyon, emosyon, motibasyon, at kahalintulad na mga prosesong pangsikolohiya ay nakapagpapabatid (nakapagbibigay ng kabatiran) o nakakasagabal sa mga modelo ng mga prosesong pangkultura at panglipunan o pakikipagkapuwa. Bawat isang paaralan na nasa loob ng antropolohiyang pangsikolohiya ay mayroon pansarili nitong paraan ng pagharap.
Distrito ng Oghuz

Ang Rayon ng Oghuz ay isang rayon ng Aserbayan.
Finvenkismo

Ang Finvenkismo ay isang ideolohiya sa loob ng kilusang Esperantisto na nagsimula pa noong panahon ni Zamenhof, ang nagpasimula ng Esperanto. Ang pangalan nito ay mula sa konsepto ng Fina Venko (Tagalog: Hulíng Biktorya) na tumutukoy sa panahon kung saan ang Esperanto na ang magiging predominanteng ikalawang wika ng mundo. Ang finvenkista ay isang tao na umaasa at/o kumikilos para sa "Hulíng Biktorya" ng Esperanto. Ayon sa mga ibang mga finvekista, ang "Hulíng Biktorya" na ito ay maaaring makatulong upang puksain ang digmaan, chauvinismo, at opresyong kultural.
Kailan lang, may mga Esperantisto rin na nagkampanya upang gawing "Fina Sukceso" (Tagalog: Hulíng Tagumpay) ang "Fina Venko", dahil nakapagpaalala sa mga tao ng digmaan, ang Fina Venko tulad ng Alemang "Endsieg".
Batman v Superman: Dawn of Justice

Buod

Makalipas ang labing-walong buwan matapos maglaban nina Superman at Heneral Zod sa Metropolis, naging kontrobersyal si Superman. Ang bilyonaryong si Bruce Wayne, na kumikilos ng patago sa Lungsod Gotham bilang si Batman sa loob ng dalawampung taon, ay nakikita si Superman bilang banta sa sangkatauhan. Nang malaman ni Clark Kent (ang sibilyan na pagkakakilanlan kay Superman) ang mga ginagawa ni Batman, tinangka niya itong ilantad sa pamamagitan ng pagsusulat ng mga artikulo sa Daily Planet. Nalaman ni Wayne na ang Rusong si Anatoli Knyazev ay nakikipag-ugnayan sa mogol ng LexCorp na si Lex Luthor. Samantala, si Luthor naman ay nabigong hikayatin si Senador June Fitch para payagan ang kanyang kumpanya na mag-angkat ng mga kryptonite na nakuha sa Karagatang Indiyano matapos ang pagtatangkang pananakop ni Heneral Zod. Nangangatuwiran si Luthor na gagamitin niya ito bilang "pagpigil" laban sa mga nagbabadyang banta mula sa mga Kryptonian at iba pang metahumans. Gumawa siya ng ibang paraan gamit ang mga tao na nasa ilalim ni Senador Finch at nakagawa ng daan upang makuha ang bangkay ni Zod at makapasok sa isang sasakyang pang-Kryptonian.
Dumalo si Bruce sa isang pagdiriwang sa LexCorp at nagnakaw ng impormasyon mula sa kumpanya, ngunit ito ay kinuha mula sa kanya ng negosyante ng mga antigong bagay na si Diana Prince; isinauli niya ito kay Bruce nung hindi niya mabuksan ang nilalaman na impormasyon. Habang dinedekrip ni Bruce ang impormasyon, nanaginip siya ng isang mundong malapit nang magunaw kung saan pinangungunahan niya ang mga rebelde laban sa isang masamang Superman. Siya'y nagising mula sa kanyang panaginip nang isang hindi kilalang tao, na nagmula sa isang di-makamundong lagusan, na binabalahan siya tungkol sa mahalagang gagampanan ni Lois Lane sa hinaharap, at hinikayat siyang hanapin ang "iba pa" bago maglaho.
Wikang Aostan

Ang Aostan French (Pranses: français valdôtain) ay isang diyalekto ng wikang Pranses.
Aralin na pangsilangang Europa

Ang aralin na pangsilangang Europa ay isang programa ng pag-aaral na tumutuon sa kasaysayan, lipunan, politika, kultura, ekonomiya, heograpiya, gawi ng migrasyon, at katakdaan ng pag-iisip ng isang tao o mga tao ng Silangang Europa, upang makapagbigay ng kaalaman at upang maunawaan ang mahalagang pook na ito ng mundo. Kabilang sa mga pook na ito ang Albania, Bosnia at Herzegovina, Bulgaria, Croatia, Republikang Tseko, Estonia, Hunggarya, Kosovo, Latvia, Lithuania, Masedonia, Montenegro, Polonya, Rumanya, Serbia, at Islobenya. Ang mga nag-aaral ng araling ito ay karaniwang nakakaalam ng kahit na isa sa mga wika ng Silangang Europa upang maging mas maginhawa o madali ang pag-unawa ng mga kultura at kaisipan ng mga taong naninirahan o nagmula sa Silangang Europa. Kaugnay ng araling ito ang aralin na panggitnang Europa.
Ryotaro Sugi

Si Ryotaro Sugi ay isang mang-aawit mula sa bansang Hapon.
Bahay na bato

Ang Bahay na Bato o Bahay-na-bato ay isang uri ng bahay na kilala sa Pilipinas. Naitayo ang mga ito sa panahon ng pananakop ng mga kastila, at literal na ibig sabihin ay “bahay na gawa sa bato”.
Ngunit hindi lamang siya simpleng bahay na gawa sa bato. Sa totoo ay isa siyang ebolusyon ng pinagsamang arkitektura ng bahay kubo (nipa hut) at ang kolonyal na arkitektura ng mga Kastila. Itinuturing ito na natatanging arkitektura sa Pilipinas.

Bahay na Bato sa Kasaysayan

Maraming iba’t-ibang naging pagsalin ang disenyo ng bahay na bato at makikita ito sa iba’t ibang bahagi ng Pilipinas. Kadalasa’y naiiba ang pagkakagawa sa bahay depende na rin sa kung anung materyales ang tanyag at namamayagpag sa naturing lugar.
Sikat ang mga bahay na baton ng Vigan sa Ilocos Sur, sapagkat napakarami pa ang nakatayo hanggang sa ngayon. Sa Malate at Escolta sa Maynila ay may mga malalaki pang bahay na bato na daang-taon nang nakatirik.
Akiko Kobayashi

Si Akiko Kobayashi (小林明子 Kobayashi Akiko, ipinanganak 5 Nobyembre 1958) ay isang mang-aawit mula sa bansang Hapon. Naging sikat siya dahil sa kaniyang kanta, ""Koi ni Ochite -Fall in love-" (恋におちて -Fall in love-)," inilabas noong 3 Agosto 1985. Ipinagsalin ni Louie Heredia ang kanta nito noong 1996 sa wikang Tagalog bilang "Una't Huling Mamahalin".
Ipinanganak siya sa Tokyo at nagsimula siya kumanta noong 15-anyos lamang siya. Maya maya, siya ay naging manunulat ng mga kanta para sa ibang mga artistang Hapones. Noong inilabas niya ang kaniyang debut single "Koi ni Ochite -Fall in love-," napansin ng ibang tao na mala-Karen Carpenter ang boses niya. Dahil dito, ipinakinggan niya ang mga kanta niya kay Richard Carpenter, at dahil nagustuhan niya ang boses at ang mga kanta ni Kobayashi, itinulungan niya si Kobayashi ilabas ang kaniyang album "City of Angels" noong 1988.
Noong 1991, lumipat si Kobayashi sa Reyno Unido at inilabas niya ang bagong album sa pangalan na "holi". Maya maya, inilabas niya ang isang cover na album ng mga kanta ng The Carpenter's.
Diyeta (Nutrisyon)

Sa nutrisyon, ang diyeta ay ang kabuuan ng pagkain na kinukunsumo ng tao o ng iba pang organismo.
Ang kaugalian sa pagkain ng isang tao ay nakabase sa kanyang habitwal na desisyon o sa kanyang kultura. Ang salitang diyeta ay madalas na nagpapahiwatig sa paggamit ng espesipikong pagkunsumo ng nutrisyon para sa kalusugan o sa pagkontrol sa timbang (na madalas magkaugnay ang dalawa). Kahit kumakain ng karne at gulay ang mga tao, ang bawat kultura at bawat nilalang ay mayroong sari-sariling kagustuhan sa pagkain. Ito ay marahil sa pansariling kagustuhan o dahil sa etikal na rason. Ang sariling pagpili ng pagkain ay maaaring ikabuti o ikasama ng katawan.
Ang kumpletong nutrisyon ay nangangailangan ng paggamit ng bitamina, mineral, at enerhiya ng pagkain sa anyo ng karbohidrata, protina, at taba. Ang kaugalian at pagpili sa pagkain ay may mahalagang tungkulin sa kalidad ng buhay, kalusugan at sa kahabaan ng buhay.
Mitolohiyang Hermaniko

Ang mitolohiyang Hermaniko ay isang katawagang komprehensibo para sa mga mitong may kaugnayan sa pangkasaysayang paganismong Hermaniko, kasama ang mitolohiyang Nordiko, mitolohiyang Angglo-Sakson, kontinental na mitolohiyang Hermaniko, at iba mga bersyon ng mga mitolohiya ng mga taong Hermaniko. Lubos na hinango ang mitolohiyang Hermaniko mula sa mitolohiyang Indo-Europeo, na kilala rin bilang mitolohiyang Indo-Hermaniko.
8 Mile Soundtrack

Ito ang opisyal na "music soundtrack" ng pelikulang 8 Mile na naipalabas noong 2002 na pinagbidahan ni Eminem.
1023 Thomana

Ang 1023 Thomana ay isang planetang hindi pangunahin.
Nutrisyon

Ang nutrisyon ay tumutukoy sa proseso ng asimilisasyon o pagsipsip ng sustansiya o pagkain ng katawan ng isang organismo na nagdurulot ng paglaki at pananatiling buhay (pangsuporta ng buhay) nito, na may kaayusan, pagsulong, at malusog. Tinatawag na mga alimento ang mga bagay o pagkaing nagbibigay ng sustansiya sa katawan.
Ang Hardin ng mga Rosas

Ang Hardin ng mga Rosas (Persa (Persian): گلستان, Golestān; Pranses: Le Jardin des roses; Inggles: The Rose Garden) ay isa sa dalawang obra maestra ni Sa‘di. Sinulat niya ito noong 1259 at isa itong koleksiyon ng mga tula at kuwento.
San Juan de Dios

Si San Juan de Dios ay isang santo ng Romano Katoliko.
Partido Conservador de Nicaragua

Ang Partido Conservador de Nicaragua ay isang partidong pampolitika sa Nicaragua. Itinatag ang partido noong 1992 sa pamamagitan ng pagsanib ng Partido Social Conservador, Partido Democrático Conservador at ng Partido Conservador del Trabajo. Sa halalang pamparlamento ng 2001, nagtamo ng 29933 boto ang partido (2.1%, 1 upuan). Nakakakuha ng 27925 boto (1.4%) si Alberto Saborío noong halalang pampangulo ng 2001.
Empress Myung Sung

Ang Empress Myung Sung ay isang palabas sa telebisyon sa Timog Korea.
Patristika

Ang patristika (mula sa Espanyol: patrística; Ingles: patristics) ang pag-aaral ng mga ama ng simbahan. Ang mga kasulatan ng "mga ama ng simbahan" bago ang Kristiyanismong Niceno noong 325 CE ay isinalin sa wikang Ingles noong isang ika-19 siglong sa isang koleksiyon ng mga amang ante-niceno o bago ang niceno. Ang mga kasulatang isinulat noong Unang Konseho ng Nicaea at hanggang sa Ikalawang Konseho ng Nicaea (787) ay tinipnon sa mga amang Niceno at pagkatapos-ng-Niceno.
Poot

Ang poot, ngitngit, o galit ay ang pagkasuklam, pagkayamot, pagngingitngit, pagkamuhi, pagpupuyos, pangungupinyo, at indignasyon ng isang tao sa iba. Sa paglalarawan, karaniwan itong mayroong pagtitiim-bagang, pagsulak ng dugo, at panggigitil ng mga ngipin. Sa Katolisismo, itinuturing ito bilang isa sa pitong nakamamatay na mga kasalanan.
Dinuba, California

Ang Dinuba ay isang lungsod sa California, Estados Unidos.
Wikang Gitnang Bikol

Mga diyalekto

Ang Bikol-Naga, isang diyalekto sa Coastal Bikol na nakabatay sa Canaman, Camarines Sur at ang pundasyon ng Pamantayang Bikol, kasama ng Bikol-Legazpi, na nakabatay sa Lungsod ng Legazpi, ay nauunawaan ng halos lahat ng mananalita ng Bikolano. Sinasalita ito sa una at ikalawang distrito ng Camarines Sur (maliban sa bayan ng Del Gallego, kung saan ang mga naninirahan dito ay mananalita ng wikang Tagalog) at sa bayan ng San Pascual sa lalawigan ng Masbate.
Ang Bikol-Legazpi ay sinasalita sa silangang bahagi ng Albay at sa hilagang bahagi ng lalawigan ng Sorsogon
Ang iba pang mga diyalekto ay kinabibilangan ng Bikol-Daet, na sinasalita sa Daet at sa mga kalapit na bayan sa Camarines Norte, at ang Bikol-Partido, na sinasalita sa ika-apat na distrito ng Camarines Sur at sa Virac, San Andres at sa katimugang bahagi ng Caramoran sa Catanduanes.

Palatunugan

May 16 katinig sa wikang Bikol: /p, b, d, t, k, ɡ, s, h, m, n, ŋ, l, ɾ, j~ʝ, w~ʋ, ʔ/. Hiniram ang walong tunog mula sa mga hiram na salita: /f, v, tʃ, dʒ, ʃ, ʒ, ʎ, ɲ/. Itinala ang tatlong patinig bilang /a, i, u/. Ginagamit ang mga patinig na /e, o/ mula sa Kastila.
1077 Campanula

Ang 1077 Campanula ay isang planetang hindi pangunahin.
The Exchange

Ang The Exchange ay isang palabas sa telebisyon sa Pilipinas ng TV-5 / Associated Broadcasting Company.
Sekular na humanismo

Ang pilosopiyang Sekular na Humanismo ay yumayakap sa katwiran ng tao, etika, hustisyang panlipunan at pilosopikal na naturalismo samantalang tumatakwil sa relihiyosong dogma, supernaturalismo, sudosiyensiya, o pamahiin bilang batayan ng moralidad at paggawa ng desisyon.
Ito ay nagsasaad na ang mga tao ay may kakayahang maging etikal at moral nang walang relihiyon o paniniwala sa isang diyos. Gayunpaman, hindi ito nagpapalagay na ang mga tao ay likas na masama o mabuti o nagtatanghal na ang mga tao ay superior sa kalikasan. Sa halip, ito ay nagbibigay diin sa walang katulad na responsibilid na hinaharap ng sangkatauhan at ang mga kahihinatnan na pang-etika ng mga desiyon ng tao. Ang pundamental sa konsepto ng sekular na humanismo ay malakas na pananaw na ang ideolohiya kahit pa ito ay relihiyoso o pampolitika ay dapat buong sinusuri ng bawat indibidwal at hindi lamang simpleng tinatanggap o tinatakwil sa pananampalataya. Kasama nito, ang mahalagang bahagi ng sekular na humanismo ang patuloy na pagtanggap ng paghahanap sa katotohanan na pangunahin ay matatamo sa pamamagitan ng agham at pilosopiya. Hinahango ng maraming mga humanista ang kanilang mga moral na paniniwala mula sa pilosopiya ng utilitarianismo, etikal na naturalismo o etikang ebolusyonaryo. Ang ilan ay nagtataguyod ng isang agham ng moralidad.

Mga manipesto at deklarasyon

Ang mga humanista ay nagtipon ng iba't ibang mga manipesto upang pag-isahin ang pagkakakilanlang Humanista. Ang mga orihinal na lumagda sa unang manipesto ng Humanisto noong 1933 ay naghayag sa kanilang mga sarili na relihiyosong humanista. Dahil sa kanilang pananaw na ang mga tradisyonal na relihiyon ay nabibigo na sapatan ang kanilang mga pangangailangan sa mga panahong ito, ang mga lumagda noong 1933 ay naghayag na kailangang magtatag ng isang relihiyon na isang nagbabagong pwersa upang sapatan ang mga pangangailangan ng panahong ito. Gayunpaman, ang relihiyong ito ay hindi naghahayag ng paniniwala sa anumang diyos. Ang una ay napalitan ng ikalawa. Sa pauna ng Humanist Manifesto II, noong 1973, isinaad ng mga may akdang sina Paul Kurtz at Edwin H. Wilson na ang pananampalataya at kaalaman ay  kailangan para isang nagbibigay pag-asa na bisyon ng hinaharap. Ito ay nagsasaad na ang tradisyonal na relihiyon ay pumipinsala sa sangkatauhan. Ang Manifesto II ay kumikilala sa mga pangkat bilang bahagi ng pilosopiyang naturalistiko: "siyentipiko", "etikal", "demokratiko", "relihiyoso", at humanismong Marxista.

American Humanist Association

Ang pangkalahatang doktrina ng Humanismo ay inilatag rin sa Humanist Manifesto na inihanda ng American Humanist Association.
Estasyon ng Tayuman ng LRT

Mga kalapit na pook-palatandaan

Dahil sa malapit ito sa himpilang Blumentritt, na nasa hilaga ng Tayuman, malapit ang himpilan sa lumang Hipodromo ng San Lazaro, na inuupuan ng SM City San Lazaro ngayon. Ang mga iba pang kalapit na pook-palatandaan ay Ospital ng San Lazaro Compound na kinaroroonan ng mga punong tanggapan ng Kagawaran ng Kalusugan; ang Bulaklakan ng Dangwa, Simbahan ng Espiritu Santo, Avida Towers San Lazaro, Celadon Manila Park and Residences, at Vertex BPO Towers. Kilala ang Kalye Tayuman sa pagitan ng Abenida Rizal at Kalye Felix Huertas bilang Religious Articles Haven dahil sa madami nitong tindahan ng mga bagay panrelihiyon tulad ng SVD-Catholic Trade Manila Inc. at Sto. Nino Religious Articles.

Mga kawing pangpanlalakbay

Tulad ng Blumentritt, ang mga mananakay ay maaaring kumuha ng mga dyip o taxi papunta sa Tayuman.  Ang mga bus na dumadaan sa Abenida Taft ay humihinto rin sa himpilan.
Dahil sa malapit ito sa SM City San Lazaro, ang mga dyip at taksi ay nagdadala ng mga pasahero papunta at palabas ng pasyalan.
Antipapa Callixtus III

Si Antipapa Callixtus III o Callistus III (namatay bago ang Oktubre 19, 1183) ang antipapa mula Setyembre 1168 hanggang 29 Agosto 1178.
Control Panel (Windows)

Ang Control Panel ay isang bahagi ng graphical user interface ng Microsoft Windows na pinapahintulutan ang mga manggagamit na tignan at baguhin ang mga kontrol, tulad ng pagdadagdag ng hardware, pagdadagdag at pagtatanggal ng mga programa, pagkokontrol sa mga manggagamit at pagpapalit ng mga opsiyon tungkol sa kadalian ng paggamit sa kompyuter. Maaaring magkaroon ng karagdagang mga applet ang ibang mga programa.
Sa mga bagong bersiyon ng Windows, may dalawang byu ang Control Panel, ang Klasiko at ang Kategorya, at madaling magpalit sa dalawang byu na ito sa pamamagitan ng isang opsiyon sa kaliwang gilid ng 'window.
Ang Isang Libo't Isang Gabi

Ang Kitāb ʾAlf layla wa-layla (كتاب ألف ليلة وليلة‎; Ingles: One Thousand and One Nights; tuwirang salin: Ang Isang Libo't Isang Gabi), kilala rin sa Ingles bilang The Arabian Nights' Entertainment (tuwirang salin: Arabong mga Gabi ng Paglilibang), ay ang 1,001 kuwentong isinalaysay ni Sharazad sa loob ng 1,001 gabi upang maligtas ang kanyang sarili mula sa kamatayan. Inilahad ito ng prinsesang naging reyna at asawa ni Shahryar, isang haring nahumaling sa pagpapatay ng asawa at susundan pagkatapos ng pagpapakasal sa ibang babae. Mga tradisyonal ang mga kuwento at nagmula sa maraming bahagi ng Gitnang Silangan at Dulong Silangan. Nasa Arabe ang unang nakasulat na kopya na nagawa noong mga 1000 AD. Kabilang sa mga kuwento ang Sindbad ang Mandaragat at Aladdin.
Midland, Texas

Ang Midland ay isang lungsod sa Texas, Estados Unidos.
Konsumasyon

Ang konsumasyon o konsumasyon ng kasal, na nangangahulugang katuparan ng pagkakakasal, pagkatupad ng pagkakakasal, pagkaganap ng pagiging kasal, kaganapan ng pagiging kasal o pagiging ganap ng kasal (Ingles: consummation o consummation of a marriage), sa maraming mga kaugalian o batas o kautusang sibil o batas na panrelihiyon, ay ang unang o unang opisyal na kinikilalang kilos ng pagtatalik sa pagitan ng dalawang mga tao, na maaaring kasunod ng kanilang pagkakakasal sa isa't isa o pagkaraan ng tumagal na pagkaakit na seksuwal. Ang kahalagahang pambatas nito ay lumilitaw magmula sa mga teoriya ng kasal bilang mayroong layunin ng paglikha ng mga supling o anak ng magkatambal na kinikilala ng batas, o ng pagbibigay ng pahintulot nila sa isa't isa sa pakikipagtalik, o dahil sa dalawang mga kadahilanang ito, at humahantong sa pagtrato ng isang "seremonya" ng kasal bilang pagkabigo sa "pagkakabuo" ng paglikha ng katayuan ng pagiging ikinasal. Kung kaya't sa ilang mga tradisyong Pangkanluran, ang isang kasal ay hindi itinuturing na isang kontraktang nagbibigkis hangga't hindi pa ito na nakakatanggap ng katuparan o kaganapan ng pagtatalik.
Ang mga pormal at literal na paggamit na ito ay sumusuporta sa impormal at hindi gaanong tumpak na paggamit ng salitang "konsumasyon" na tumutukoy sa isang palatandaang seksuwal sa loob ng ugnayan na may iba't ibang katindihan at katagalan.
Sa loob ng Simbahang Katoliko Romano, ang kasal na hindi pa nagkakaroon ng katuparang pampagtatalik, anuman ang dahilan ng hindi pagkakaroon ng kaganapan, ay maaaring pawalan ng bisa ng Papa. Bilang dagdag, ang isang kawalan ng kakayahan o isang sinasadyang pagtanggi na bigyan ng katuparan ang kasal ay isang probableng dahilan para sa pagpapawalang-bisa. Binibigyang kahulugan ng Katolikong batas na kanon na ang kasal ay nagkaroon na ng kaganapan kapag ang mag-asawa ay nakagawa na sa pagitan ng kanilang mga sarili na naaayon sa gawi ng tao ng isang kilos na pangmag-asawa na naaangkop dito para sa paglikha ng supling, kung saan ang kasal ay inatasan sa pamamagitan ng kalikasan nito at sa pamamagitan nito ang mag-asawa ay naging iisang laman." Kung kaya't ang ilang mga teologo, na katulad ni Padre John A. Hardon, S.J., ay nagsasabi na ang pagtatalik na may kontrasepsiyon ay hindi nagsasakatuparan ng isang kasal.
Sa ilalim ng seksiyong 12 ng Ingles na Matrimonial Causes Act noong 1973, ang isang pagtanggi o kawalan ng kakayahan na bigyan ng katuparan ang isang kasal ay maaaring maging dahilan upang mapawalan ng kabuluhan ang kasal.
Moda

Popular na estilo o kasanayan ang moda (sa Ingles: fashion) sa pananamit, sa kasuotan sa paa, abubot, pampaganda, hikaw sa katawan o muwebles. Kakaiba at madalang nauusong estilo ng pananamit ng tao ang fashion. ito rin ang umiiral na estilo sa gawi at mga bagong likha ng mga nagdidisenyo ng tela.
Ang mas teknikal na terminong kostiyum o costume ay madalas na nauugnay sa salitang fashion, kaya naman ang salitang kostiyum ay madalas naihahambing sa mga salitang may espesyal na kahulugan tulad ng magarang pagbabalat-kayo, habang ang fashion ay nangangahulugang pangkalahatang pananamit kasama na ang pag-aral nito. Bagaman may mga aspeto ang fashion na puwedeng maging pambabae o panlalaki, ang ibang nauuso ay puwede sa parehas na kasarian.

Industriya ng moda

Ang industriya ng moda ay produkto ng modernong pagbabago. Sa kalagitnaan ng ikalabinsiyam na siglo, karamihan sa mga kasuotan ay pasadya. Madalas ay sarili gawa sa bahay o paggawa sa mananahi, at Handmade o tanging kamay lamang ang gamit sa paggawa ng mga ito. Sa simula ng ikadalawampung siglo ay nagusbog ang pagunlad ng teknolohiya at malaki ang naging epekto nito sa industriya ng moda. Nagsilabasan at nauso ang mga makinang panahi. Sa patuloy na pagunlad ng teknolohiya ay naitayo ang mga pabrika o pagawaan ng mga kasuotan. Dahil sa mga pabrikang ito ay naging posible ang maramihang produksyon ng mga kasuotan at kasabay nito ang pagusbog ng mga almasen (department store) kung saan naibebenta ng maramihan ang mga kasuotan. Sa kasalukuyan ay matutunghayaan ang naging epekto ng moda sa mundo, kung saan nagkakaroon ng kumpetisyon sa mga bagong estilo at kabagayan ng kasuotan. Isang malaking asset ng pandaigdigang kapitalismo ang industriya ng moda.

Epekto ng midya

Ang midya ay mahalagang aspeto sa konsepto ng moda. Ang midya ay ginagamit sa pagpapalawak ng mga ideya ng mga nahihilig sa moda. Dahil walang tiyak na antas ng kagandahan ang moda, ay nagiging instrumento ang midya sa pagtukoy ng uso ayon sa intersubjective consensus o pangkalahatang opinyon.
Eskwelahang Munti

Ang Eskwelahang Munti ay isang palabas sa telebisyon sa Pilipinas ng GMA Network.
Kamina

Militar

Nagtatag ang Sandatahang Lakas ng Belhika ng isang malaking baseng militar sa Kamina kasunod ng Ikalawang Digmaang Pandaigdig. Ang hugnayan ng baseng militar ay binuo ng Base 1, isang baseng panghimpapawid na ginamit para sa pagsasanay sa paglipad, at Base 2, isang pasilidad na nagsasanay ng mga pangkat ng parasyutista. Mula Setyembre 1953 hanggang 1960, pinatakbo ng Advanced Pilots' School ng Hukbong Himpapawid ng Belhika ang 60 mga North American Harvard mula sa base.
Nang nakamit ng Congo ang kalayaan noong 1960, unang napanatili ng Belhika ang pamamahala sa Kamina, sa ilalim ng kasunduan sa pamahalaang Konggoles, ngunit noong 1960 napunta ang pamamahala sa Mga Nagkakaisang Bansa (UN). Hindi ito kailanman ay napunta sa pamamahala ng Estado ng Katanga, subalit nasakop ng mga kawal ng Katanga ang kalapit na bayan ng Kaminaville.
Noong unang bahagi ng 1964, ibinigay ng UN ang Kamina sa Sandatahang Lakas ng Congo. Ngayon, ito ay sentro ng "pag-babrassage" para sa unti-unting umuusbong na hukbo ng Demokratikong Republika ng Congo. Ang brassage ay ang proseso na kung saan pinagsasama ang mga mandirigma ng dating mga magkakalabang pangkat ng bansa upang makabuo ng panibagong mga pinagsamang yunit.

Transportasyon

Kilala ang Kamina bilang mahalagang pusod ng daambakal. Tatlong mga linya ng Daambakal ng Congo ay tumatakbk pahilaga, pakanluran, at patimog-silangan mula sa lungsod. Mayroon itong dalawang paliparan, isang bayanin (Paliparan ng Kamina) at isang hukbuhin (Himpilang panghimpapawid ng Kamina).
Ernie Clarete

Si Ernie Clarete ay isang politiko sa Pilipinas.
Pagdila sa ari ng babae

Ang pagdila o pagsubo sa ari ng babae (Ingles: cunnilingus, mula sa bulgar na salitang Latin na cunnus na may kahulugang bulba at salitang Latin lingua o dila; shrimping o "paghihipon") o paghimod sa tinggil ng ari ng babae ay isang uri ng pakikipagtalik kung saan nakikipagtalik ang tao habang ginagamit ang bibig, mga labi, at dila upang pukawin, pasiglahin, o gisingin ang damdaming seksuwal ng katalik na babae. Tinatawag din itong estimulasyong oral ng klitoris.